

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 28.novembrī Nr.**717**

(prot.Nr.36, 7.§)

**Par telpu nodošanu bezatlīdzības lietošanā**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1punktu, trešo daļu, trešo prim daļu, piekto daļu un sesto daļu, izskatot biedrības „Daugava Chess” 12.11.2019. iesniegumu, ņemot vērā Valsts ieņēmumu dienesta 10.10.2016. lēmumu Nr.30.6-8.2/83875, ar kuru biedrībai piešķirts sabiedriskā labuma organizācijas statuss, Daugavpils pilsētas domes Izglītības un kultūras jautājumu komitejas 2019.gada 22.novembra sēdes protokolu Nr.29, Daugavpils pilsētas domes Finanšu komitejas 2019.gada 22.novembra sēdes protokolu Nr.35, atklāti balsojot: PAR – 12 (J.Dukšinskis, R.Eigims, A.Elksniņš, A.Gržibovskis, R.Joksts, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot bezatlīdzības lietošanā atbilstoši saskaņotam lietošanas grafikam sabiedriskā labuma organizācijai – biedrībai „Daugava Chess” (reģ.Nr.40008254978, juridiskā adrese: Marijas iela 3-9, Daugavpils, turpmāk - Biedrība) Daugavpils pilsētas pašvaldībai piederošo nekustamā īpašuma daļu – telpas Daugavpils Valsts ģimnāzijas, Saules ielā 24, Daugavpilī, (kadastra apzīmējums 0500 001 4305 003) 45,5m2 platībā, kas būves kadastrālās uzmērīšanas lietas pirmā stāva plāna telpu grupas eksplikācijā atzīmētas ar Nr.17 un ēkai piesaistītā zemesgabala (kadastra apzīmējums 0500 001 4311) 3988 m2 platībā, Cietokšņa ielā 33, Daugavpilī, 455/93849 domājamās daļas (turpmāk – Īpašums).

2. Ēkas kopējā bilances vērtība uz 30.09.2019. ir 537761,80 EUR(pieci simti trīsdesmit septiņi tūkstoši septiņi simti sešdesmit viens *eiro* un 80 centi). Zemesgabala bilances vērtība uz 31.10.2019. ir 45395,30 EUR (četrdesmit pieci tūkstoši trīs simti deviņdesmit pieci *eiro* un 30 centi).

3. Īpašums tiek nodots bezatlīdzības lietošanā līdz 2020.gada 31.decembrim, bet ne ilgāk kā uz laiku, kamēr Biedrībai ir sabiedriskā labuma organizācijas statuss.

4. Īpašuma bezatlīdzības lietošanas mērķis – nodrošināt Biedrības organizētās šaha sacensības.

5. Nododamā Īpašuma stāvoklis ir apmierinošs.

6. Biedrība ir tiesīga izmantot bezatlīdzības lietošanā nodoto Īpašumu tikai lēmuma 4.punktā paredzētajam mērķim un lietot Īpašumu tā, lai nepasliktinātu tā stāvokli, nodrošinātu Īpašuma uzturēšanu un segtu ar to saistītos izdevumus.

7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ Daugavpils Valsts ģimnāzijai šādos gadījumos:

7.1. pēc lēmuma 3.punktā norādītā termiņa notecējuma;

7.2. ja Īpašuma bezatlīdzības lietošanas līgums tiek lauzts pirms lēmuma 3.punktā norādītā termiņa;

7.3. Īpašums tiek izmantots pretēji nodošanas bezatlīdzības lietošanā mērķim;

7.4. Biedrībai anulēts sabiedriskā labuma organizācijas statuss.

8. Uzdot Daugavpils Valsts ģimnāzijai sagatavot un noslēgt ar Biedrību līgumu par Īpašuma nodošanu bezatlīdzības lietošanā šaha sacensību organizēšanai, saskaņā ar nepieciešamību, paredzot Biedrībai pienākumu segt visus ar bezatlīdzības lietošanā nodotā Īpašuma uzturēšanu saistītos izdevumus (elektroenerģija, apkure, ūdens, kanalizācija u.c.).

Domes priekšsēdētājs *(personiskais paraksts)* A.Elksniņš